Държавен вестник, бр. 96, 2025 г., стр. 209

БРОЙ  96	
Д Ъ Р Ж А В Е Н  В Е С Т Н И К 	
СТР.  209  
МИНИСТЕРСТВО 
НА ФИНАНСИТЕ
НАРЕДБА № Н-3
от 7 ноември 2025 г.
за реда и начините за прилагане на методите 
за определяне на пазарните цени
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат редът 
и начините за прилагане на методите за оп­
ределяне на пазарните цени.
(2) Методите за определяне на пазарните 
цени са:
1. методът на сравнимите неконтролирани 
цени;
2. методът на препродажбената цена;
3. методът на увеличената стойност;
4. методът на транзакционната нетна пе­
чалба;
5. методът на разпределената транзакцион­
на печалба.
(3) Данъчно задължено лице може да из­
ползва при условията, предвидени в чл. 14, 
ал. 8, метод за определяне на пазарните цени, 
различен от посочените в ал. 2.
Чл. 2. (1) Методите за определяне на па­
зарните цени по чл. 1, ал. 2 и 3 се прилагат 
в съответствие с принципа на независимите 
пазарни отношения.
(2) Принципът на независимите пазарни 
отношения е спазен, когато цената по сделка 
между свързани лица не се отличава от це­
ната, която би била договорена в сделка при 
съпоставими условия, осъществена между 
независими лица при съпоставими обстоя­
телства.
(3) За целите на тази наредба:
1. сделка между свързани лица е контро­
лирана сделка; 
2. сделка между независими лица е некон­
тролирана сделка.
Г л а в а  в т о р а
ПРИЛАГАНЕ НА ПРИНЦИПА НА НЕЗА­
ВИСИМИТЕ ПАЗАРНИ ОТНОШЕНИЯ
Раздел I
Анализ на трансферните цени. Етапи
Чл. 3. (1) Спазването на принципа на не­
зависимите пазарни отношения се оценява 
въз основа на анализ на трансферните цени, 
който включва два последователни етапа:
1. точно описание на контролираната 
сделка според нейната икономическа същност 
(действителна контролирана сделка);
2. сравнение на условията и икономически 
значимите обстоятелства на действителната 
контролирана сделка, така както са точно 
описани в етапа по т. 1, с тези на една или 
повече съпоставими неконтролирани сделки 
(анализ на съпоставимостта).
(2) За целите на анализа на съпоставимост­
та неконтролирана сделка е съпоставима с 
контролираната сделка:
1. когато не съществуват различия между 
сравняваните сделки или между страните по 
сделките, които биха могли съществено да 
повлияят на условията, които се оценяват чрез 
прилагането на избрания метод за определяне 
на пазарните цени, или
2. когато ефектите от различията по т. 1 
могат да се елиминират чрез корекции по 
чл. 19.
Раздел II
Точно описание на действителната контро­
лирана сделка
Чл. 4. (1) Точното описание на контролира­
ната сделка по чл. 3, ал. 1, т. 1 се осъществява 
чрез анализ, който включва:
1. общ преглед на дейността на свързаните 
лица и на групата предприятия като цяло, ко­
гато свързаните лица са част от група предпри­
ятия, на средата (регулаторна, конкурентна, 
технологична и др.), в която се осъществява 
тази дейност, и на факторите, оказващи вли­
яние върху поведението и представянето на 
различните участници в съответната сфера 
на стопанска дейност;
2. проучване на ролята на всяко от свър­
заните лица в общия процес по създаване 
на стойност и реализиране на икономически 
ползи с цел идентифициране на търговските 
и финансовите взаимоотношения помежду 
им и на конкретните сделки, чрез които се 
реализират тези взаимоотношения;
3. установяване на всички икономически 
значими характеристики на контролираната 
сделка (фактори на съпоставимостта), които 
включват:
а) договорните условия;
б) функциите, които всяка от страните по 
сделката изпълнява, като се вземат предвид:
аа) използваните активи и поетите рискове;
бб) начинът, по който функциите са свърза­
ни с общия процес по създаване на стойност 
и реализиране на икономически ползи, и 
вв) практиките в съответната сфера на 
стопанска дейност;
в) характеристиките на прехвърленото 
имущество или предоставените услуги;
г) икономическите условия и обстоятелства, 
при които страните по сделката осъществяват 
своята стопанска дейност;
д) бизнес стратегиите, следвани от страните 
по сделката.
(2) Икономическата значимост на отделните 
характеристики на контролираната сделка по 
ал. 1, т. 3 се оценява въз основа на фактите 
и обстоятелствата на конкретния случай съ­
образно степента, в която съответната характе­